ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກເຮັດວຽກກັບ ການນຳຫຼັກແຫຼ່ງແຂວງຊອກຈັງ
ຕອນເຊົ້າວັນທີ 23/4, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກພ້ອມດ້ວຍຄະນະປະຕິບັດງານລັດຖະບານໄດ້ລົງເຮັດວຽກກັບການນຳຫຼັກແຫຼ່ງແຂວງຊອກຈັງ. ທີ່ການເຮັດວຽກ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກໄດ້ຕີລາຄາວ່າ ຊອກຈັງແມ່ນໜຶ່ງໃນ 3 ແຂວງທີ່ປະສົບກັບຄວາມຫຍຸ້ງຍາກທີ່ສຸດຢູ່ເຂດທົ່ງພຽງແມ່ນ້ຳຂອງທາງພາກໃຕ້ຫວຽດນາມ. ເມື່ອເຈາະຈີ້ມກ່ຽວກັບມາດຕະການພັດທະນາແຂວງຊອກຈັງ ໃນໄລຍະທີ່ຈະມາເຖິງ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ຊີ້ແຈ້ງວ່າ :( ເທບ) : “ ພວກເຮົາຕ້ອງແກ້ໄຂບັນຫາສັງລວມຂອງ ເຂດທົງພຽງແມ່ນ້ຳຂອງທາງພາກໃຕ້ຫວຽດນາມ, ຕ້ອງສະຫຼຸບກ່ຽວກັບບັນດາແຜນນະໂຍບາຍຂອງພັກ ແລະ ລັດຖະບານ ເພື່ອມີການຄິດໄລ່ຢ່າງຮອບດ້ານ. ໃນຂະນະນັ້ນ ກໍຕ້ອງແກ້ໄຂບັນຫາເອກະເທດເພື່ອຊອກຫາທ່າໄດ້ປຽບສົມທຽບໃນຂະນະທີ່ແຫຼ່ງກຳລັງຖືກຈຳກັດຫຼາຍເກີນໄປ. ຕ້ອງເສີມຂະຫຍາຍຄວາມຂະຫຍັນຂັນເຄື່ອນ, ຫົວຄິດປະດິດສ້າງ, ເງື່ອນໄຂຂອງແຕ່ລະທ້ອງຖິ່ນໃນ ເຂດທົ່ງພຽງແມ່ນ້ຳຂອງທາງພາກໃຕ້ຫວຽດນາມ, ເປັນຕົ້ນແມ່ນທ້ອງຖິ່ນທີ່ມີດັດຊະນີພັດທະນາຕ່ຳ ”
(ແຫຼ່ງຄັດຈາກ VOV)